CELEX: 22000D0018
Language: sk
Date: 2000-01-28 00:00:00
Title: Rozhodnutie Spoločného výboru EHP č. 18/2000 z 28. januára 2000, ktorým sa mení a dopĺňa príloha XIV (Hospodárska súťaž) k Dohode EHP

Dôležité právne oznámenie

|

22000D0018

Úradný vestník L 103 , 12/04/2001 S. 0036 - 0038

		Rozhodnutie Spoločného výboru EHPč. 18/2000z 28. januára 2000,ktorým sa mení a dopĺňa príloha XIV (Hospodárska súťaž) k Dohode EHPSPOLOČNÝ VÝBOR EHP,so zreteľom na Dohodu o Európskom hospodárskom priestore v znení protokolu, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98,keďže:(1) Príloha XIV k dohode bola zmenená a doplnená rozhodnutím Spoločného výboru EHP č. 84/97 z 12. novembra 1997 [1].(2) Nariadenie Komisie (ES) č. 2790/1999 z 22. decembra 1999 o uplatňovaní článku 81 ods. 3 zmluvy na kategórie vertikálnych dohôd a dohodnutej praxe [2]by sa malo zahrnúť do dohody.(3) Nariadenie (ES) č. 2790/1999 nahrádza, s účinnosťou od 1. júna 2000, nariadenia Komisie (EHS) č. 1983/83 a č. 1984/83 z 22. júna 1983 o uplatňovaní článku 85 ods. 3 Zmluvy o ES na kategórie zmlúv o výlučnej distribúcii [3] a zmlúv o výlučnej kúpe [4], v znení nariadenia Komisie (ES) č. 1582/97 [5] a nariadenia Komisie (EHS) č. 4087/88 z 30. novembra 1988 o uplatňovaní článku 85 ods. 3 zmluvy na kategórie franchisingových zmlúv [6], ktoré sú zahrnuté do dohody a ktoré sa podľa tejto dohody majú postupne nahradiť s účinnosťou od 1. júna 2000.(4) Doba platnosti nariadení (EHS) č. 1983/83, 1984/83 a 4087/88 sa skončila 31. decembra 1999, nariadenie (ES) č. 2790/1999 predlžuje dobu platnosti týchto nástrojov do 31. mája 2000. Rovnaké predĺženie sa uplatňuje podľa dohody,ROZHODOL TAKTO:Článok 11. V bode 2 (nariadenie Komisie (EHS) č. 1983/83) prílohy XIV k dohode sa pridáva táto zarážka:"— 399 R 2790: nariadenie Komisie č. 2790/1999 z 22. decembra 1999 (Ú. v. ES L 336, 29.12.1999, s. 21)."2. V bode 3 (nariadenie Komisie (EHS č. 1984/83) prílohy XIV k dohode sa pridáva táto zarážka:"— 399 R 2790: nariadenie Komisie (ES) č. 2790/1999 z 22. decembra 1999 (Ú. v. ES L 336, 29.12.1999, s. 21)."3. Bod 8 (nariadenie Komisie (EHS č. 4087/88) prílohy XIV k dohode sa mení a dopĺňa takto:1. pred úpravami sa pridáva toto:", v znení:— 399 R 2790: nariadenie Komisie (ES) č. 2790/1999 z 22. decembra 1999 (Ú. v. ES L 336, 29.12.1999, s. 21).";2. úprava j) sa vypúšťa.Článok 2S účinnosťou od 1. júna 2000 sa príloha XIV k dohode mení a dopĺňa takto:1. názov kapitoly B "DOHODY O VÝLUČNÝCH OBCHODOCH" sa nahrádza takto:"VERTIKÁLNE DOHODY A DOHODNUTÉ PRAXE";2. znenie bodu 2 (nariadenie Komisie (EHS) č. 1983/83) prílohy XIV k dohode sa nahrádza takto:"399 R 2790: nariadenie Komisie č. 2790/1999 z 22. decembra 1999 o uplatňovaní článku 81 odsek 3 zmluvy na kategórie vertikálnych dohôd a dohodnutej praxe (Ú. v. ES L 336, 29.12.1999, s. 21).Ustanovenia nariadenia znejú na účely súčasnej dohody v týchto úpravách:a) v článku 6 veta "na základe článku 7 ods. 1 nariadenia č. 19/65/EHS" znie "buď z vlastnej iniciatívy alebo na vyžiadanie iného dozorného orgánu alebo štátu, spadajúceho do jeho právomoci alebo fyzickej alebo právnickej osoby, ktorá si uplatňujú zákonný záujem";b) na koniec článku 6 sa pridáva tento odsek:"Príslušný dozorný orgán môže v takých prípadoch vydať rozhodnutie v súlade s článkami 6 a 8 nariadenia (EHS) č. 17 alebo zodpovedajúcimi ustanoveniami uvedenými v protokole 21 k Dohode o EHP, bez vyžiadania akéhokoľvek oznámenia od príslušných podnikov"3. znenie bodu 3 (nariadenie Komisie (EHS) č. 1984/83) sa vypúšťa;4. názov kapitoly E (Franchisingové zmluvy) a znenie bodu 8 (nariadenie Komisie (EHS) č. 4087/88) sa vypúšťa,Článok 3Znenia nariadenia (ES) č. 2790/1999 v islandskom a nórskom jazyku, ktoré sú priložené k príslušným jazykovým verziám tohto rozhodnutia, sú autentické.Článok 4Toto rozhodnutie nadobúda účinnosť dňa 29. januára 2000 za predpokladu, že Spoločný výbor EHP obdržal všetky oznámenia v zmysle článku 103 ods. 1 dohody [7] Článok 1 sa uplatňuje od 1. januára 2000.Článok 5Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev.V Bruseli 28. januára 2000Za Spoločný výbor EHPpredsedaF. Barbaso[1] Ú. v. ES L 160, 4.6.1998, s. 42.[2] Ú. v. ES L 336, 29.12.1999, s. 21.[3] Ú. v. ES L 173, 30.6.1983, s. 1.[4] Ú. v. ES L 173, 30.6.1983, s. 5.[5] Ú. v. ES L 214, 6.8.1997, s. 27.[6] Ú. v. ES L 359, 28.12.1988, s. 46.[7] Žiadne ústavné požiadavky nie sú uvedené.--------------------------------------------------